
CONCLUZII 


e NATO se confruntă în prezent cu provocări 
strategice mult diferite față de cele din 
trecut, generate de noile ameninţări sau de 
apariție unor noi actori pe scena mediului 
de securitate. 

e Alianța trebuie, în mod special, să facă faţă 
din punct de vedere politic şi militar 
amenințărilor asimetrice, cum ar fi cea 
generată de terorism, dacă doreşte să fie în 
continuare relevantă nevoilor de securitate 
ale membrilor săi. 


e Evenimentele de la 11 septembrie 2001 au 
impus reevaluarea triadei ameninţări la adre- 
sa securităţii NATO şi internaţionale — stra- 
tegie, care să prevadă modalităţile de răspuns 
şi capabilități militare necesare contracarării 
noilor ameninţări. Apariția acestor noi para- 
metri a determinat în mod necesar schim- 
barea cerințelor operaționale ce trebuie 
descrise într-un nou document strategic. 


e Revizuirea concepției nu trebuie văzută ca un 
scop în sine, ci ca o consecință a neconcor- 
danței dintre solicitări şi modul de abordare a 
crizelor. 


1. VALABILITATEA ŞI ORIZONTUL DE ACŢIUNE 
AL CONCEPȚIEI STRATEGICE DIN 1999 


Deşi nu există o definiție formală a concepției 
strategice, nu este dificil să identificăm aria sa de 
cuprindere şi puterea pe care o exercită asupra 
gândirii la cel mai înalt nivel în cadrul alianţei. 
Extrapolând limbajul militar al planificării, con- 
cepția strategică este acel curs de acțiune acceptat 


ca rezultat al estimării situației strategice exis- 
tente la un moment dat. Concepţia prezintă ceea ce 
trebuie făcut într-un limbaj destul de general pentru 
a fi flexibil, accesibil şi a permite utilizarea sa în 
stabilirea măsurilor politice, diplomatice, econo- 
mice, psihologice, militare şi de altă natură care 

rezidă din conţinutul său’. În contextul documen- 
telor de referință ale Alianţei, concepția strategică 
reprezintă documentul care furnizează un cadru 
politic dezvoltat pentru întreprinderile posibile ale 
Alianţei. Ierarhic vorbind, concepția strategică face 
legătura între tratat şi directivele politice ministe- 
riale sau cele emise periodic de către şefii de state 
şi guverne cu ocazia întâlnirilor la nivel înalt, 
dezvoltând şi interpretând (în sens juridic) preve- 
derile tratatului .? 

Evoluţia seriei concepţiilor strategice consem- 
nează prima apariţie în anul 1950, cu denumirea 
Concepţia Strategică pentru Apărarea Spaţiului 
Nord-Atlantic. Schimbările majore în aria amenin- 
țărilor sau poziția adoptată de Alianță față de 
problemele securităţii regionale au determinat 
actualizări succesive în anii 1957, 1968, 1991 şi, 
cel mai recent, în 1999. 


La baza actualizării sau modificării concep- 
țiilor strategice au stat răspunsurile la întrebările pe 
care le-au formulat diversele forumuri ale alianţei, 
de genul: Se confruntă NATO cu provocări strate- 
gice fundamental diferite față de cele prevăzute de 
concepția strategică curentă şi care să impună 
modificări sau actualizări? Nu mai sunt misiunile 
de securitate de actualitate, ori au apărut altele noi 
neprevăzute? Trebuie NATO să realizeze lucruri 
noi sau/şi în mod diferit față de prevederile 
concepției curente? 


! Joint Publication 1-02, Department of Defense Dictionary 
of Military and Associated Terms, p. 515, 
http://www.dtic.mil/doctrine/jel/new_pubs/jp1_02.pdf 

? Vezi pe larg Dezbateri, Lionel Ponsard contra David S. 
Yost, Este timpul să actualizăm Concepția Strategică a 
NATO?, NATO Review, toamna 2005, http://www.nato.int/ 
docu/review/2005/issue3/romanian/debate.html 


2. CONSIDERAȚII PRIVIND NECESITATEA 
REVIZUIRII CONCEPTIEI STRATEGICE 


Concepția strategică din 1999 face referire în 
mod explicit la următoarele amenințări la adresa 
păcii şi stabilității Alianței: opresiunea, conflictele 
etnice, proliferarea globală a armelor de distrugere 
în masă şi a terorismului. Cel mai recent summit, 
cel de la Riga şi Directiva Politică Globală adoptată 
de acest forum, au confirmat valabilitatea şi orizon- 
tul de acțiune al concepției în această privință: 
terorismul global şi proliferarea armelor de 
distrugere în masă vor continua să reprezinte 
principalele ameninţări la adresa alianței în urmă- 
torii 10-15 ani. 

Evenimentele de la 11 septembrie 2001 repre- 
zintă un reper care a marcat substanţial şi irever- 
sibil configuraţia noului mediu de securitate şi care, 
pe de altă parte, a determinat deschiderea unor 
dezbateri aprinse pe marginea viitorului relațiilor 
de securitate transatlantice. Se consideră că modi- 
ficările apărute în mediul de securitate internațional 
au fost aşa de dramatice şi fundamentale, încât 
modul de rezolvare a problemelor curente nu mai 
corespunde noilor condiţii. 


Era post-Război Rece s-a încheiat brusc cu 
evenimentele de la 11 septembrie, o nouă etapă se 
prefigura, greu de definit şi care impunea reeva- 
luarea triadei amenințări la adresa securităţii 
NATO şi internaționale — strategie care să prevadă 
modalităţile de răspuns şi capabilități militare 
necesare contracarării noilor amenințări. 

În acest context, asistăm de ceva vreme la o 
dezbatere acută care se desfăşoară în cercurile poli- 
tice, dar şi academice, transatlantice, asupra rele- 
vanţei actualei concepţii strategice în contextul 
apariției noilor amenințări şi provocări la adresa 
securității internaţionale. Polemica nu poate fi 
decât pozitivă prin aducerea în discuţie a viitoarei 
situații strategice, produsul ei furnizând o bază de 
dezvoltare a viitoarei concepții strategice, reliefând 
părțile slabe sau anacronice, precum şi aspectele 
valabile care vor confirma relevanţa şi perenitatea 
unor tendinţe corect prevăzute. 

Bineînţeles că există o diversitate de opinii, 
unele optând pentru nerevizuirea actualei concepții, 
şi pe care le vom denumi pe parcursul articolului 


Lt.col. Alin BODESCU este licenţiat în ştiinţe militare şi drept, doctorand în ştiinţe militare, urmează 
cursurile Master în Relaţii Internaţionale la Şcoala Naţională de Studii Politice şi Administrative, este Instructor 
superior la Catedra de Securitate şi Apărare Naţională, Facultatea de Comandă şi Stat Major din cadrul 


Universităţii Naţionale de Apărare „Carol I”, fiind preocupat de problematica dreptului internațional umanitar 


şi a dreptului operațional. 

conservatoare, altele sunt pentru adoptarea cât mai 
rapidă a unei concepţii de actualitate, pe care le 
putem considera opinii reformatoare. 


2.1. Reformarea concepției Strategice 

La întrebarea dacă NATO are nevoie de un 
nouă concepţie strategică, unii experţi reformatori” 
care au urmărit filozofia dezvoltării documentului 
în discuţie consideră ca aceasta s-ar impune din 
mai multe motive. Se apreciază că acestea nu sunt 
suficient de bine reliefate de concepția actuală sau 
lipsesc, lucru ce nu ajută publicul să înțeleagă de ce 
Alianţa şi-a extins competențele cu care a fost 
inițial investită. Primul dintre acestea ar fi rolul 
cvasiglobal pe care îl joacă Alianţa în special după 
2001 (reconstrucția Afganistanului, asistenţa acor- 
dată Pakistanului şi Statelor Unite la dezastre sau 
sprijinul logistic pentru forțele africane desfăşurate 
în Darfur). În al doilea rând, procesul de extindere 
şi gama parteneriatelor a cunoscut o dezvoltare 
importantă care trebuie, de asemenea, justificată. 
Un al treilea motiv se referă la diversificarea 
gradului de permisivitate a mediului, forțele 
Alianţei operând în medii din ce în ce mai ostile. În 
al patrulea rând, unitatea de acţiune a Alianţei a 
avut de suferit atunci când sarcinile sale de 
securitate nu au fost repartizate solidar tuturor 
aliaților, greutățile fiind suportate doar de anumite 
naţiuni care, în baza intereselor lor, s-au oferit să 
execute unele misiuni. În final, NATO a remarcat 
relevanța crescândă a celorlalți actori globali şi 
regionali (OSCE, ONU, UE), capabili să furnizeze 
efortul necesar campaniilor de reconstrucție şi, 
implicit, nevoia stringentă a integrării şi cooperării 
cu aceste organizații. 

Deşi concepţia strategică din 1999 a luat în 
considerare amenințările generate de statele-proble- 
mă, proliferarea armelor de distrugere în masă şi 
alte ameninţări transnaționale, cum ar fi conflictele 
etnice sau religioase, aceasta nu putea anticipa 
amplitudinea amenințării teroriste. Cu toate că mo- 
mentul atacurilor teroriste din 11 septembrie 2001 
împotriva Statelor Unite a determinat elaborarea 
unor documente importante dedicate în mod special 
luptei cu acest flagel precum Concepția Militară 
pentru Apărarea împotriva Terorismului (Summit 
Praga, 2002), Planul de Acţiune al Parteneriatului 
împotriva  Terorismului şi Planul de Acțiune 
NATO-Rusia împotriva  Terorismului (Summit 
Istanbul, 2004), sau a prevăzut o serie de măsuri 
specifice în cadrul unor planuri precum Planul de 


Acţiune pentru planificarea  urgenţelor civile 
(Summit Istanbul, 2004), sau a directivelor politice, 
cea mai recentă fiind Directiva Politică Generală 
(Summit Riga, 2006), NATO trebuie să-şi actuali- 
zeze în continuare estimarea generală a amenin- 
țărilor şi să-şi adapteze capabilitățile şi strategiile în 
mod corespunzător. 

Putem însă constata şi recomandări contradic- 
torii pentru revizuirea concepției strategice. Se 
apreciază, de exemplu, că se impune autorizarea 
operaţiilor NATO de către Consiliul de Securitate 
al Naţiunilor Unite prin acordarea unei aşa-numite 
legitimări suplimentare pentru utilizarea forţei.” 
Oficializarea recurgerii la forța armată în afara 
cadrului tradițional al dreptului internațional, adică 
sub egida ONU şi cu aprobarea Consiliului de 
Securitate, în cadrul unei concepţii strategice revi- 
zuite ar fi total în afara spiritului Alianţei. 
Concepţia strategică nu poate contrazice preve- 
derile Tratatului Nord-Atlantic care, încă din 
preambul, stabileşte cadrul de desfăşurare a acțiu- 
nilor Alianţei, în concordanţă cu scopurile şi princi- 
piile Naţiunilor Unite. Soluţionarea disputelor 
internaționale şi recurgerea la folosirea forţei se vor 
desfăşura într-o manieră compatibilă principiilor 
Cartei Naţiunilor Unite (art.1 Tratat). Articolul 5 al 
Tratatului, inspirat de prevederile articolului 51 al 
Cartei Naţiunilor Unite, care recunoaşte dreptul 
statelor la legitimă apărare individuală sau colec- 
tivă şi, mai apoi articolul 7, recunosc supremația 
Consiliului de Securitate al ONU pentru decizia 
asupra măsurilor potrivite pentru soluționarea 
disputelor sau conflictelor. Apoi, în baza articolului 
12, statele membre ale NATO pot solicita revizu- 
irea Tratatului de la Washington în cazul apariției 
unor situaţii noi şi neprevăzute şi care amenință 
pacea şi securitatea internațională. Carta Naţiunilor 
Unite a reprezentat un pas important în istoria 
civilizației, iar prin exprimarea ilegalității recur- 
gerii la folosirea forței pentru atingerea unor 
obiective politice va continua să dețină supremația 
în dreptul internațional. Cu toate acestea, preve- 
derile Cartei sau ale Tratatului nu vor putea opri 
statele să recurgă la forța armată, pentru a se apăra 
legitim împotriva atacului efectiv sau iminent la 
adresa integrităţii teritoriale şi a independenței 
politice. 

O altă recomandare care nu susţine în mod real 
revizuirea concepției se referă la anacronismul unor 
inițiative menţionate în textul concepției şi deve- 
nite, între timp, fără obiect. Simpla menţiune a unei 

inițiative (Identitatea Europeană de Securitate şi 
Apărare) nu poate determina revizuirea concepţiei 
strategice din 1999, după cum nici atenţia limitată 
acordată cooperării cu Uniunea Europeană (UE) 
sau nealinierea la Strategia Naţională de Securitate 
a Statelor Unite şi la Strategia de Securitate a UE 
nu pot constitui motive suficiente pentru a lansa un 
asemenea efort. Cât priveşte cooperarea cu UE, în 
comunicatul Reuniunii la nivel înalt de la 
Washington din 1999 s-au trasat liniile directoare 
pentru dezvoltarea relaţiilor între cele două organi- 
zaţii, situaţii incluse ulterior în acordurile „Berlin- 
plus” (17 martie 2003), dovadă fiind sprijinul pe 
care NATO l-a acordat UE în desfăşurarea 
operației ALTHEA în  Bosnia-Herţegovina, 
decembrie 2004. 

Schimbări radicale ale strategiei organizaţiei 
au propus şi unele asociații think tank renumite, 
precum Foundation for analysis and social studies, 
sub autoritatea fostului prim-ministru spaniol José- 
Maria Aznar, susținător în Europa, alături de fostul 
preşedinte ceh, Havel, al neoconservatorismului 
american. În raportul NATO: an alliance for 
freedom, organizația amintită sugerează abordarea 
unei atitudini similare celei luate de SUA în lupta 
împotriva terorismului islamic. Deoarece teroris- 
mul nu este decât o componentă militară a unei 
acțiuni agresive la scară mondială a islamismului 
împotriva democraţiei occidentale, apărarea colec- 
tivă a statelor membre trebuie să implice o 
contracarare a terorismului manifestat în interiorul 
granițelor Alianţei. Urmând modelul american, 
NATO ar putea să se reconfigureze pentru a 
combate terorismul islamic urmând două căi 
complementare. Prima cale trebuie să abordeze 
asigurarea securității interne, negând libertatea de 
acțiune a teroriştilor pe teritoriul statelor aliate 
(după modelul homeland security), iar cea de-a 
doua cale urmează combaterea terorismului departe 
de casă, pe teritoriul statelor care sponsorizează 
terorismul. Într-o lume globalizată şi interdepen- 
dentă, ambele căi necesită parteneriate şi sprijin din 
partea partenerilor, distanțele sau neapartenența 
formală la NATO nemaifiind de esența relației, ci o 
nefericită conjunctură (vezi parteneri precum 
Japonia, Australia, Noua Zeelandă sau Israel). € 

Concluzia reformatorilor, la care se aliniază 
două mari personalități ale scenei politice 
internaționale - cancelarul german Angela Merkel 
şi Secretarul General NATO Jaap de Hoop Scheffer 
- este că, pe de o parte, NATO se confruntă, într- 

adevăr, în prezent, cu provocări strategice mult 
diferite față de cele din trecut, generate de noile 
amenințări sau de apariția unor noi actori pe scena 
mediului de securitate, iar, pe de altă parte, Alianța 
trebuie, în mod special, să facă față din punct de 
vedere politic şi militar amenințărilor asimetrice, 
cum ar fi cea generată de terorism, dacă doreşte să 
fie în continuare relevantă nevoilor de securitate ale 
membrilor săi. Apariția acestor noi parametri a 
determinat, în mod necesar, schimbarea cerințelor 
operaționale ce trebuie descrise într-un nou 
document strategic. 


2.2. Menținerea status quo 

De partea celor care nu recomandă modificarea 
concepției, adepții conservării stării de lucruri 
actuale în domeniu, se pot menționa o serie de 
argumente, mai mult sau mai puţin discutabile. 

Aceştia afirmă, printre altele, că principalul 
motiv pentru care de câțiva ani încoace se evită 
discutarea oficială a revizuirii concepției strategice 
este relația politică sensibilă existentă între SUA şi 
aliații europeni, raporturi care au cunoscut, de 
exemplu, dezacorduri privind oportunitatea inter- 
venției SUA în Irak şi a capacității acestora de a 
gestiona criza ce s-a adâncit în regiune. În acest 
sens, discutarea cazului Irak în contextul NATO ar 
putea determina redeschiderea dosarului Kosovo ca 
exemplu de utilizare a forței în afara principiilor 
ONU şi, implicit, în afara principiilor NATO.” Nu 
este singurul element de dezacord între pilonii 
european şi american ai NATO*: relațiile limitate 
între preşedintele George Bush, tentat să abordeze 
unilateral crizele majore de pe glob prin măsuri 
anticipatorii şi aliații europeni gata să condamne 
utilizarea forței în afara cadrului legal internațional 
supervizat de ONU. O altă cauză a răcelii transat- 
lantice ar putea fi discrepanța imensă între contri- 
buţia SUA, exprimată în capabilități oferite în 
operaţiile Alianței, dar şi în bugetul pentru apărare 
şi cea a tuturor celorlalte state membre la un loc (în 
2008 se estimează că SUA vor cheltui pentru 
apărare 623 miliarde USD din totalul de 850 
miliarde USD alocaţți pentru apărare de statele 
membre NATO, ceea ce reprezintă 73% din chel- 
tuielile Alianţei”). Apoi, nesfârşita dispută franco- 
americană asupra caracterului global pe care 
NATO trebuie să-l joace în noul context de secu- 
ritate. 1? Astfel, se consideră că toate aceste deza- 
corduri de fond pe problemele de securitate nu ar 
oferi o bază promițătoare de negocieri în vederea 

obținerii consensului pentru revizuirea de substanță 
a concepţiei strategice în viitorul apropiat (2009). i 


2.3. O nouă concepție strategică 

În definitiv, trebuie văzut cum afectează 
actuala concepție strategică, libertatea de acțiune a 
Alianței, exprimată prin capacitatea acesteia de a 
neutraliza amenințările secolului XXI. Revizuirea 
concepției nu trebuie văzută ca un scop în sine, ci 
ca o consecință a neconcordanţei dintre solicitări şi 
modul de abordare a crizelor. În plus, toate 
documentele ulterioare anului 1999 şi însuşite de 
națiuni prin aprobarea lor de către NAC sunt o 
dovadă a faptului că lipsa unei concepții revizuite 
nu a pus în pericol existența Alianţei. 

Testul-cheie al viitoarei concepţii strategice se 
spune că este reprezentat de campania de recon- 
strucție a Afganistanului. În acest context, unii 
experți consideră că a produce o concepţie strate- 
gică nouă, în condițiile unui eşec în Afganistan ar 
scoate în evidență neconcordanța dintre vorbe şi 
fapte. Pe de o parte, această campanie a evidențiat 
din nou tarele şi angajamentele unor națiuni aliate, 
iar, pe de altă parte, eşecul misiunii va pune sub 
semnul întrebării capacitatea Alianţei de a juca un 
rol în asigurarea securității membrilor săi prin 
stabilizarea altor naţiuni. !? 

Cât priveşte poziţia oficială a Alianţei, NAC 
nu s-a pronunțat încă asupra acestei chestiuni, deşi 
Directiva Politică Generală, adoptată la Riga în 
2006, consideră valabili termenii în care concepția 
strategică din 1999 descrie mediul de securitate”. 
În schimb, secretarul general Jaap de Hoop 
Scheffer militează fervent pentru revizuirea con- 
cepției strategice şi întăreşte aripa reformatoare, 
considerând că se apropie timpul ca acest deziderat 
politic să se îndeplinească. Lecţiile identificate şi 
învăţate în campaniile din Kosovo şi Afganistan 
trebuie să fie consemnate într-o nouă concepție 
strategică şi, astfel, diseminate publicului. Înalta 
oficialitate NATO consideră cea de-a 60-a aniver- 
sare a înființării Alianţei, care se va celebra la 
Reuniunea la nivel înalt din 2009, din Germania, ca 
fiind momentul potrivit pentru această întreprin- 
dere. Revizuirea concepției strategice reprezintă, 


5 
alături de ridicarea Afganistanului pe o nouă 
treaptă de progres şi realizarea unei Europe într- 


adevăr unite şi stabile, cele mai importante 
obiective ale NATO în anul 2009.!* În sprijinul 
demersurilor secretarului general NATO a venit şi 
Adunarea parlamentară a NATO care, prin 
Rezoluţia 365/2007 pe problemele transformării 
NATO, cheamă guvernele statelor membre să se 
angajeze cât mai curând în discuţii pe marginea 
unei noi concepții strategice, care să se constituie 
într-un cadru definitoriu pentru o strategie pe 
termen lung, globală şi durabilă. Este de aşteptat ca 
această problemă să fie abordată şi cu ocazia 
Reuniunii la nivel înalt de la Bucureşti din aprilie 
2008, ca un test pregătitor al discuţiilor pe această 
temă prognozate pentru anul 2009.! 


3 Comprehensive Political Guidance, 29 noiembrie 2006, 
http://www.nato.int/docu/basictxt/b061129e.htm 

* De exemplu, Rafael L. BARDAJI în Towards a new 
strategic concept for NATO, Insights: International Peace 
and Security, November 08, 2007, 
http://ww.dailyestimate.com/article.asp?id=12012, accesat 
la 23 noiembrie 2007 sau Karl-Heinz KAMP în Security 
Strategies and their Implications for NATO's Strategic 
Concept, The Need to adapt NATO's strategic concept, NDC 
Occasional Paper, No 9/ noiembrie 2005, p. 7, 
http://ww.ndc.nato.int/download/publications/op_09.pdf 

5 Dezbateri, art. cit. 

“ Rafael L. BARDAJI, art. cit. 

7 Dezbateri, art. cit. 

* Rafael L. BARDAJI, art. cit. 

? World Wide Military Expenditures, 
http://www.globalsecurity.org/military/world/spending.htm; 
http://en.wikipedia.org/wiki/List_of_countries_and_federatio 
ns by_military_expenditures#_note-1 

1 Rafael L. BARDAJI, art. cit. 

H! Tbidem. 

12 Idem. 


13 Guidance, 


Comprehensive Political 
http://www.nato.int/docu/basictxt/b061 129e.htm 
'4 Jaap de Hoop SCHEFFER, Speech at the 43rd Munich 
Conference on Security Policy, 02.10.2007, 
http://www.securityconference.de/konferenzen/rede.php?men 
u_2007=&menu_konferenzen=&sprache=en&id= 1 84& 

15 Karl-Heinz KAMP, The NATO Summit in Bucharest: The 
Alliance at a Crossroads, NDC Research Paper, No 33, 
noiembrie 2007, 
http://ww.ndc.nato.int/download/publications/rp_33.pdf. 

PROPUNERE 


Trecând dincolo de disputele transatlantice, considerăm necesară revizuirea 
concepției strategice ca o consecință a evoluţiei mediului de securitate internaţional şi a 
noului rol pe care NATO l-ar putea juca. Desigur, noua concepție va trebui să abordeze şi 
aşa-zisele zone sensibile, definite de conformarea scopului Alianţei cu capabilitățile 
existente sau reducerea decalajului de participare între SUA şi aliaţii europeni. Noul 
document ar trebui, printre altele: 

e să mediatizeze şi să implementeze lecţiile învăţate din conflictele din Kosovo şi 

Afganistan; 

să explice cum vede Alianţa abordarea riscurilor şi amenințărilor viitorului, precum 

şi configuraţia noii ordini la care aceasta aspiră; 

să redefinească relaţiile NATO cu Naţiunile Unite, Uniunea Europeană şi 

partenerii non-NATO; 

să prevadă asumarea de către Alianţă a noi misiuni de securitate, cum ar fi 

sprijinirea instruirii forţelor din sistemul de securitate al ţărilor din Orientul 

Mijlociu şi Asia centrală; 

să instituționalizeze relaţiile cu partenerii globali Japonia, Coreea de Sud sau 

Australia; 

să oficializeze atingerea de către bugetele statelor aliate a unui plafon minim de 

cheltuieli destinate apărării. 

